-ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 10/2558เรื่อง หลักเกณฑ์ในรายละเอียดเกี่ยวกับการโฆษณาและการส่งเสริมการขายสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า(ฉบับประมวล)\_\_\_\_\_\_\_\_\_\_\_\_\_\_\_\_อาศัยอํานาจตามความในข้อ 5(1) และข้อ 9 วรรคหนึ่ง ประกอบกับข้อ 12(3)ข้อ 46 ข้อ 47 และข้อ 48 แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 สํานักงานออกข้อกําหนดไว้ดังต่อไปนี้ข้อ 1 ประกาศนี้ให้ใช้บังคับตั้งแต่วันที่ 1 พฤษภาคม พ.ศ 2558 เป็นต้นไปหมวด 1ข้อกําหนดทั่วไป\_\_\_\_\_\_\_\_\_\_\_\_\_\_ข้อ 2( ในประกาศนี้คําว่า "กองทุนรวมมีประกัน" ให้มีความหมายเช่นเดียวกับกองทุนรวมดังกล่าวตามที่กําหนดไว้ในประกาศคณะกรรมการกํากับตลาดทุนว่าด้วยการลงทุนของกองทุน และให้หมายความรวมถึงกองทุนที่จัดตั้งขึ้นตามกฎหมายต่างประเทศซึ่งมีลักษณะเป็นโครงการจัดการลงทุนแบบกลุ่ม (collective investment scheme) ที่มีลักษณะทํานองเดียวกับกองทุนรวมดังกล่าว ทั้งนี้ ไม่ว่าจะจัดตั้งในรูปบริษัท ทรัสต์ หรือรูปอื่นใด"ประกาศมาตรฐานการประกอบธุรกิจ" หมายความว่า ประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงานระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้าลงวันที่ 6 กันยายน พ.ศ. 2556 และที่แก้ไขเพิ่มเติม"ผู้ลงทุน" หมายความว่า ลูกค้าของผู้ประกอบธุรกิจ และให้หมายความรวมถึงผู้ที่สนใจจะใช้บริการหรือลงทุนในผลิตภัณฑ์ในตลาดทุนด้วย"บริษัทจัดการ" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม"กองทุน" หมายความว่า กองทุนรวม หรือกองทุนส่วนบุคคล "กองทุนรวม" หมายความว่า (1) กองทุนรวมที่จัดตั้งขึ้นตามกฎหมายว่าด้วยหลักทรัพย์และตลาดหลักทรัพย์ (2) กองทุนที่จัดตั้งขึ้นตามกฎหมายต่างประเทศซึ่งมีลักษณะเป็นโครงการจัดการลงทุนแบบกลุ่ม (collective investment scheme) ทั้งนี้ ไม่ว่าจะจัดตั้งในรูปบริษัท ทรัสต์ หรือรูปอื่นใดแต่ไม่รวมถึงกองทุนที่จัดตั้งขึ้นตามกฎหมายต่างประเทศ ดังต่อไปนี้ (ก) กองทุนซึ่งมีวัตถุประสงค์หลักในการลงทุนในลักษณะทํานองเดียวกับกองทุนรวมอสังหาริมทรัพย์ (ข) กองทุนซึ่งมีวัตถุประสงค์หลักในการลงทุนในลักษณะทํานองเดียวกับกองทุนรวมโครงสร้างพื้นฐาน"กองทุนรวมอสังหาริมทรัพย์" หมายความว่า กองทุนรวมอสังหาริมทรัพย์ตามประกาศคณะกรรมการกํากับตลาดทุนว่าด้วยการจัดการกองทุนรวมอสังหาริมทรัพย์ "กองทุนรวมโครงสร้างพื้นฐาน" หมายความว่า กองทุนรวมโครงสร้างพื้นฐานตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน"กิจการโครงสร้างพื้นฐาน" หมายความว่า กิจการโครงสร้างพื้นฐานตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน"ผลิตภัณฑ์ในตลาดทุนที่มีความเสี่ยงสูงหรือมีความซับซ้อน" หมายความว่า ผลิตภัณฑ์ในตลาดทุนที่มีความเสี่ยงสูงหรือมีความซับซ้อน ตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ในรายละเอียดเกี่ยวกับการติดต่อและให้บริการลูกค้าสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้าข้อ 3 ข้อกําหนดในรายละเอียดตามประกาศนี้ กําหนดขึ้นเพื่อให้ผู้ประกอบธุรกิจปฏิบัติตามประกาศมาตรฐานการประกอบธุรกิจ ในส่วนที่เกี่ยวกับการโฆษณาและการส่งเสริมการขายในเรื่องดังต่อไปนี้ ให้เป็นไปในแนวทางเดียวกัน(1) การโฆษณาผลิตภัณฑ์ในตลาดทุน ให้เป็นไปตามหมวด 2(2) ข้อกําหนดเฉพาะสําหรับการโฆษณากองทุน ให้เป็นไปตามหมวด 3(3) ข้อกําหนดเฉพาะสําหรับการโฆษณาผลิตภัณฑ์ในตลาดทุนที่มีความเสี่ยงสูงหรือมีความซับซ้อน ให้เป็นไปตามหมวด 4(4) การส่งเสริมการขายผลิตภัณฑ์ในตลาดทุน ให้เป็นไปตามหมวด 5ข้อ 4 ในกรณีที่มีเหตุจําเป็นและสมควร สํานักงานอาจพิจารณาผ่อนผันให้ผู้ประกอบธุรกิจไม่ต้องปฏิบัติตามข้อกําหนดในรายละเอียดเกี่ยวกับการโฆษณาและการส่งเสริมการขายในเรื่องใดเรื่องหนึ่งตามประกาศนี้เป็นการเฉพาะรายหรือเป็นการชั่วคราว โดยในการผ่อนผันสํานักงานอาจกําหนดเงื่อนไขให้ผู้ประกอบธุรกิจต้องปฏิบัติด้วยก็ได้หมวด 2การโฆษณาผลิตภัณฑ์ในตลาดทุน\_\_\_\_\_\_\_\_\_\_\_\_\_\_\_ข้อ 5 เพื่อให้การโฆษณาผลิตภัณฑ์ในตลาดทุนเป็นไปตามข้อ 46 แห่งประกาศมาตรฐานการประกอบธุรกิจ ผู้ประกอบธุรกิจต้องนําเสนอข้อมูลประกอบการโฆษณาผลิตภัณฑ์ในตลาดทุนให้เป็นไปตามหลักเกณฑ์ที่กําหนดในหมวดนี้(เพื่อประโยชน์ในการกําหนดหลักเกณฑ์ในหมวดนี้ ให้คําว่า "ผลิตภัณฑ์ในตลาดทุน" หมายความว่า หลักทรัพย์และสัญญาซื้อขายล่วงหน้า และให้หมายความรวมถึงกองทุนด้วยส่วนที่ 1มาตรฐานการโฆษณาที่เหมาะสม\_\_\_\_\_\_\_\_\_\_\_\_\_\_\_ข้อ 6 ให้ผู้ประกอบธุรกิจจัดให้มีระบบงานและกระบวนการภายในเพื่อให้มั่นใจว่าการโฆษณาผลิตภัณฑ์ในตลาดทุนแต่ละครั้งมีความสอดคล้องกับข้อกําหนดเกี่ยวกับการโฆษณาตามประกาศมาตรฐานการประกอบธุรกิจ และประกาศฉบับนี้ ตลอดจนแนวทาง คําสั่ง และหนังสือเวียนที่ออกหรือวางแนวปฏิบัติตามประกาศดังกล่าวข้อ 7 ให้ผู้ประกอบธุรกิจนําเสนอข้อมูลประกอบการโฆษณาผลิตภัณฑ์ในตลาดทุนไม่ว่าโดยทางข้อความ ภาพ เสียง เครื่องหมาย หรือสัญลักษณ์ใด ๆ และไม่ว่าจะกระทําผ่านสื่อหรือเครื่องมือใด ๆ ตามหลักเกณฑ์ดังต่อไปนี้(1) การโฆษณามีการนําเสนอข้อมูลที่เป็นประโยชน์ต่อการตัดสินใจลงทุนอย่างครบถ้วน โดยอย่างน้อยต้องแสดงข้อมูลดังนี้(ก) มีการแสดงข้อมูลเกี่ยวกับลักษณะของผลิตภัณฑ์ในตลาดทุน(ข)( หากมีการแสดงข้อมูลด้านบวกหรือโอกาสที่จะได้รับผลตอบแทนต้องมีการแสดงข้อมูลด้านลบหรือความเสี่ยงจากการลงทุนในผลิตภัณฑ์ในตลาดทุนควบคู่กัน เว้นแต่เป็นการแสดงข้อมูลดังกล่าวสําหรับผลิตภัณฑ์ในตลาดทุนที่ออกโดยกองทุนรวม(ค) มีการตรวจสอบความถูกต้องของถ้อยคํา เพื่อมิให้มีถ้อยคําที่ไม่ถูกต้องหรือที่มีความหมายคลุมเครือในโฆษณา(2) การนําเสนอข้อมูลประกอบการโฆษณา ต้องไม่มีลักษณะดังนี้(ก) ทําให้เข้าใจว่าผลิตภัณฑ์ในตลาดทุนมีความเสี่ยงต่ํากว่าความเป็นจริงหรือไม่มีความเสี่ยงจากการลงทุนในผลิตภัณฑ์ในตลาดทุน(ข) แสดงผลตอบแทนจากการลงทุนในผลิตภัณฑ์ในตลาดทุนสูงเกินจริง(ค) ทําให้สําคัญผิดเกี่ยวกับผลิตภัณฑ์ในตลาดทุน เช่น ประเภท ผลตอบแทน หรือความเสี่ยง เป็นต้น(ง) ใช้คําศัพท์เทคนิคหรือคําศัพท์เฉพาะ เว้นแต่คําศัพท์ดังกล่าวเป็นคําศัพท์ที่ผู้ลงทุนทั่วไปมีความคุ้นเคยแล้ว(จ) ใช้ภาษาที่ยากต่อการเข้าใจ หรือใช้ประโยคที่ซับซ้อน หรือใช้ข้อความที่ทําให้สามารถแปลความหมายได้หลายทาง(ฉ) ใช้รูปแบบการนําเสนอที่ยากต่อการเข้าใจ หรือทําให้เข้าใจเกินความเป็นจริง(ช) ใช้ภาพ เครื่องหมาย หรือสัญลักษณ์ประกอบการโฆษณาขัดแย้งกับข้อความที่ปรากฏในโฆษณา(ซ) ใช้ภาพ เครื่องหมาย หรือสัญลักษณ์ขนาดใหญ่จนลดความสําคัญของข้อความหรือคําเตือนในโฆษณาลง(3) ในกรณีที่การโฆษณามีการนําเสนอข้อมูลที่มิใช่ข้อมูลพื้นฐานสําหรับใช้ในการตัดสินใจลงทุน ต้องมีคําอธิบายประกอบข้อมูลดังกล่าวอย่างชัดเจนข้อ 8 การโฆษณาข้อมูลเกี่ยวกับตัวเลขที่แสดงถึงผลการดําเนินงานในอดีตหรือผลการเปรียบเทียบผลการดําเนินงานที่เกี่ยวข้องกับผลิตภัณฑ์ในตลาดทุน ให้ผู้ประกอบธุรกิจจัดให้การโฆษณาข้อมูลดังกล่าวเป็นไปตามหลักเกณฑ์ดังต่อไปนี้(1) ให้จัดทําในรูปแบบที่ผู้ลงทุนสามารถมองเห็นได้และมีระยะเวลาอย่างเพียงพอในการศึกษาและทําความเข้าใจข้อมูลดังกล่าวก่อนทําการลงทุนได้ ทั้งนี้ ไม่ว่าจะกระทําผ่านสื่อหรือเครื่องมือใด ๆ(2) ไม่มีลักษณะที่โดดเด่นเกินกว่าข้อมูลส่วนอื่นในโฆษณานั้น(3)( ได้จัดทําขึ้นตามหลักวิชาอันเป็นที่ยอมรับหรือเป็นไปตามมาตรฐานสากลและมีการระบุแหล่งที่มาอย่างชัดเจน ทั้งนี้ ในกรณีที่เป็นการโฆษณาข้อมูลผลตอบแทนหรือผลการดําเนินงานในอดีตของกองทุนต้องเป็นข้อมูลที่ตรงกับข้อมูลที่ผู้ประกอบธุรกิจจัดทําขึ้นเพื่อวัดผลการดําเนินงานของกองทุนดังกล่าวตามที่กําหนดในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล(4) ต้องจัดให้มีคําเตือนที่ระบุว่า "ผลการดําเนินงานในอดีต/ ผลการเปรียบเทียบผลการดําเนินงานที่เกี่ยวข้องกับผลิตภัณฑ์ในตลาดทุน มิได้เป็นสิ่งยืนยันถึงผลการดําเนินงานในอนาคต"(5) ในกรณีที่มีการเปรียบเทียบผลการดําเนินงานที่เกี่ยวข้องกับผลิตภัณฑ์ในตลาดทุน กับการลงทุนโดยวิธีการอื่น การลงทุนที่สามารถนํามาเปรียบเทียบนั้นจะต้องมีความคล้ายคลึงกันโดยพิจารณาจากวัตถุประสงค์การลงทุน นโยบายการลงทุน และลักษณะความเสี่ยงในการลงทุน รวมทั้งต้องระบุข้อมูลอันเป็นสาระสําคัญที่สามารถทําให้ผู้ลงทุนเข้าใจถึงความแตกต่างในลักษณะการลงทุนแต่ละประเภทอย่างชัดเจนข้อ 9 การโฆษณาข้อมูลเกี่ยวกับอันดับหรือรางวัลที่เกี่ยวข้องกับผลิตภัณฑ์ในตลาดทุน ให้ผู้ประกอบธุรกิจจัดให้การโฆษณาข้อมูลดังกล่าวเป็นไปตามหลักเกณฑ์ดังต่อไปนี้(1) การโฆษณาอันดับหรือรางวัลที่เกี่ยวกับผลการดําเนินงานของผลิตภัณฑ์ในตลาดทุนในอดีต จะกระทําได้ต่อเมื่อเป็นไปตามหลักเกณฑ์ดังนี้(ก) อันดับหรือรางวัล ต้องเป็นข้อมูลที่มาจากการจัดอันดับหรือผู้ให้รางวัลที่น่าเชื่อถือ ซึ่งได้จัดอันดับหรือให้รางวัลโดยใช้วิธีการตามหลักวิชาการอันเป็นที่ยอมรับหรือเป็นไปตามมาตรฐานสากล และมีการระบุแหล่งที่มาอย่างชัดเจน(ข) มีการแสดงข้อมูลอย่างน้อยดังต่อไปนี้ไว้ในหน้าเดียวกัน1. อันดับ ชื่อรางวัล หรือประเภทรางวัลที่ได้รับ2. เวลาหรือช่วงเวลาที่ได้รับรางวัล3. ชื่อสถาบันที่เป็นผู้ให้รางวัลหรือเป็นผู้จัดอันดับรางวัล4. คําเตือนตามข้อ 8(4)(2) การโฆษณาเกี่ยวกับอันดับหรือรางวัลอื่นใดนอกเหนือจาก (1) ให้แสดงข้อมูลเฉพาะตาม (1) (ข) 1. 2. และ 3.ข้อ 10 การโฆษณาข้อมูลเกี่ยวกับตัวเลขที่แสดงถึงประมาณการผลตอบแทนในอนาคตที่เกี่ยวข้องกับผลิตภัณฑ์ในตลาดทุน ให้ผู้ประกอบธุรกิจจัดให้การโฆษณาข้อมูลดังกล่าวเป็นไปตามหลักเกณฑ์ดังต่อไปนี้(1) ให้จัดทําในรูปแบบที่ผู้ลงทุนสามารถมองเห็นได้และมีระยะเวลาอย่างเพียงพอในการศึกษาและทําความเข้าใจข้อมูลดังกล่าวก่อนทําการลงทุนได้ ทั้งนี้ ไม่ว่าจะกระทําผ่านสื่อหรือเครื่องมือใด ๆ(2) ตัวเลขประมาณการผลตอบแทนในอนาคต ต้องไม่มีลักษณะที่โดดเด่นเกินกว่าข้อมูลอื่นในการโฆษณานั้นส่วนที่ 2คําเตือนประกอบการโฆษณา\_\_\_\_\_\_\_\_\_\_\_\_\_\_\_ข้อ 11 เพื่อให้การโฆษณามีการนําเสนอคําเตือนประกอบการโฆษณาเป็นไปตามข้อ 47 แห่งประกาศมาตรฐานการประกอบธุรกิจ ให้ผู้ประกอบธุรกิจจัดให้การนําเสนอคําเตือนเป็นไปตามหลักเกณฑ์ที่กําหนดในส่วนนี้ข้อ 12 ในการโฆษณาผลิตภัณฑ์ในตลาดทุนทุกประเภท ผู้ประกอบธุรกิจต้องจัดให้มีข้อความที่เป็นคําเตือนว่า "ทําความเข้าใจลักษณะสินค้า เงื่อนไขผลตอบแทนและความเสี่ยงก่อนตัดสินใจลงทุน"ข้อ 13 ในกรณีที่เป็นการโฆษณาที่มีการระบุว่าแบบแสดงรายการข้อมูลการเสนอขายหลักทรัพย์และร่างหนังสือชี้ชวนมีผลใช้บังคับแล้ว ให้ผู้ประกอบธุรกิจจัดให้มีข้อความที่เป็นคําเตือนว่า "การมีผลใช้บังคับของแบบแสดงรายการข้อมูลการเสนอขายหลักทรัพย์และร่างหนังสือชี้ชวนเมื่อวันที่...........................................................มิได้เป็นการแสดงว่าคณะกรรมการ ก.ล.ต. คณะกรรมการกํากับตลาดทุน และสํานักงาน ก.ล.ต. ได้รับรองถึงความถูกต้องของข้อมูลในแบบแสดงรายการข้อมูลการเสนอขายหลักทรัพย์และร่างหนังสือชี้ชวนดังกล่าว และมิได้ประกันราคาหรือผลตอบแทนของหลักทรัพย์ที่เสนอขายนั้น"(ในกรณีที่เป็นการโฆษณาที่มีการระบุว่ากองทุนรวมได้รับอนุมัติให้จัดตั้งและจัดการกองทุนรวมจากสํานักงานแล้ว ต้องจัดให้มีข้อความที่เป็นคําเตือนว่า "การที่สํานักงาน ก.ล.ต. ได้อนุมัติให้จัดตั้งและจัดการกองทุนรวม.............................. เมื่อวันที่ ................................ มิได้เป็นการแสดงว่าคณะกรรมการ ก.ล.ต. คณะกรรมการกํากับตลาดทุน หรือสํานักงาน ก.ล.ต. ได้รับรองถึงความครบถ้วนและถูกต้องของข้อมูลในการเสนอขาย และมิได้ประกันราคาหรือผลตอบแทนของกองทุนรวม"ข้อ 14 การสื่อสารคําเตือนประกอบการโฆษณาผ่านสื่อหรือเครื่องมือใด ๆให้ผู้ประกอบธุรกิจปฏิบัติตามหลักเกณฑ์ดังต่อไปนี้(1) รูปแบบการนําเสนอคําเตือนต้องมีความคมชัดและสังเกตได้ง่าย โดยให้พิจารณาเลือกใช้โทนสีที่มีความแตกต่างจากสีพื้นโฆษณาหรือใช้ตัวอักษรหนาขึ้น และมีขนาดของตัวอักษรไม่เล็กกว่าขนาดตัวอักษรส่วนใหญ่ในโฆษณา(2) การอ่านออกเสียงคําเตือนต้องอยู่ในวิสัยที่ผู้ฟังสามารถจับใจความของถ้อยคําได้อย่างชัดเจน โดยเฉพาะอย่างยิ่งต้องจัดให้มีการอ่านออกเสียงด้วยความเร็วปกติข้อ 15 ให้นําความในข้อ 14 มาใช้บังคับกับการนําเสนอข้อมูลเกี่ยวกับความเสี่ยงในการลงทุนของผลิตภัณฑ์ในตลาดทุนที่ปรากฏในการโฆษณาด้วย โดยอนุโลมหมวด 3ข้อกําหนดเฉพาะสําหรับการโฆษณากองทุนรวม\_\_\_\_\_\_\_\_\_\_\_\_\_\_\_ข้อ 16 การโฆษณากองทุนรวม ต้องมีข้อความหรือคําเตือนอย่างน้อยดังต่อไปนี้(1)( ข้อความที่ระบุช่องทางในการขอรับข้อมูลเพิ่มเติมหรือหนังสือชี้ชวน ทั้งนี้ ข้อความดังกล่าวต้องมีลักษณะเด่นชัดเพื่อให้ผู้ลงทุนรับทราบได้โดยง่าย(2)( การโฆษณาเกี่ยวกับกองทุนรวมที่ให้สิทธิประโยชน์ทางภาษีแก่ผู้ลงทุนต้องจัดให้มีข้อความที่เป็นคําเตือนที่แสดงว่า ผู้ลงทุนควรศึกษาข้อมูลเกี่ยวกับสิทธิประโยชน์ทางภาษีที่ระบุไว้ในคู่มือการลงทุนในกองทุนรวมดังกล่าวด้วยข้อ 16/1( ยกเลิกข้อ 17( ยกเลิกข้อ 18 การโฆษณาข้อมูลเกี่ยวกับตัวเลขที่แสดงถึงประมาณการผลตอบแทนในอนาคตของกองทุนรวมจะกระทําได้เมื่อเป็นกองทุนรวมประเภทใดประเภทหนึ่งดังต่อไปนี้(1) กองทุนรวมมีประกัน(2) กองทุนรวมที่กําหนดไว้อย่างชัดเจนว่าจะถือทรัพย์สินที่ลงทุนตลอดอายุโครงการจัดการกองทุนรวมหรือตลอดรอบการลงทุนในแต่ละรอบ ที่มีลักษณะดังนี้(ก) ทรัพย์สินที่กองทุนรวมลงทุนมีการกําหนดระยะเวลาและอัตราผลตอบแทนที่จะได้รับไว้อย่างชัดเจน(ข) ในกรณีที่ทรัพย์สินที่กองทุนรวมลงทุนครบกําหนดระยะเวลาการลงทุนก่อนครบอายุโครงการจัดการกองทุนรวม และบริษัทจัดการจะนําเงินที่ได้รับมานั้นไปลงทุนต่อจนครบอายุโครงการในทรัพย์สินที่ไม่มีความเสี่ยงด้านความผันผวนทางราคา (market risk) และความเสี่ยงด้านสภาพคล่อง (liquidity risk)(3)( กองทุนรวมอสังหาริมทรัพย์(4) กองทุนรวมโครงสร้างพื้นฐานข้อ 19 การโฆษณาข้อมูลเกี่ยวกับตัวเลขที่แสดงถึงประมาณการผลตอบแทนในอนาคตของกองทุนรวมตามข้อ 18(2) (3) หรือ (4) ให้ผู้ประกอบธุรกิจจัดให้การโฆษณาข้อมูลดังกล่าวเป็นไปตามหลักเกณฑ์ดังต่อไปนี้(1) ให้จัดทําในรูปแบบที่ผู้ลงทุนสามารถมองเห็นได้และมีระยะเวลาอย่างเพียงพอในการศึกษาและทําความเข้าใจข้อมูลดังกล่าวก่อนทําการลงทุนได้ ทั้งนี้ ไม่ว่าจะกระทําผ่านสื่อหรือเครื่องมือใด ๆ(2) ตัวเลขประมาณการผลตอบแทนในอนาคต ต้องไม่มีลักษณะที่โดดเด่นเกินกว่าข้อมูลอื่นในการโฆษณานั้น(3) ข้อมูลเกี่ยวกับตัวเลขที่แสดงถึงประมาณการผลตอบแทนในอนาคตของกองทุนรวมต้องถูกจัดทําโดยบริษัทจัดการซึ่งรับจัดการกองทุนนั้น ทั้งนี้ ในกรณีที่ผู้ประกอบธุรกิจนําข้อมูลดังกล่าวไปเผยแพร่ต่อ ต้องไม่ทําการเปลี่ยนแปลงข้อมูลนั้นเป็นประการอื่นด้วย(4) การเปิดเผยข้อมูลที่เกี่ยวข้องกับการลงทุนของกองทุนรวมตามข้อ 18(2)มีการแสดงข้อมูลอย่างน้อยดังนี้ โดยข้อมูลดังกล่าวต้องเป็นข้อมูลอย่างเดียวกับข้อมูลที่ปรากฏในโครงการจัดการกองทุนรวมและหนังสือชี้ชวน(ก) ประเภททรัพย์สินที่จะลงทุน(ข)( อัตราผลตอบแทนของทรัพย์สินที่จะลงทุนแต่ละรายการ(ค) สัดส่วนการลงทุน(ง) ระยะเวลาการลงทุน(จ) อายุของกองทุนรวม(ฉ) ค่าธรรมเนียมและค่าใช้จ่ายของกองทุนรวม(5) ในกรณีที่เป็นการโฆษณากองทุนรวมตามข้อ 18(3) หรือ (4) ต้องมีการแสดงและเปิดเผยข้อมูลดังนี้ไว้ในโครงการจัดการกองทุนรวมและหนังสือชี้ชวนแล้ว(ก) ประมาณการรายได้และค่าใช้จ่ายของกองทุนรวมซึ่งมีการระบุข้อมูลในลักษณะดังนี้1. มีการระบุสมมติฐานที่สําคัญที่ใช้อ้างอิงอย่างชัดเจนและเข้าใจง่ายรวมทั้งระบุรายละเอียดเกี่ยวกับการคาดการณ์ในอนาคตและความเสี่ยงที่อาจทําให้ผลตอบแทนหรือผลการดําเนินการของกองทุนรวมไม่เป็นไปตามที่ประมาณการไว้ และ2. มีการระบุประมาณการรายได้จากอสังหาริมทรัพย์หรือทรัพย์สินของกิจการโครงสร้างพื้นฐาน ที่ได้รับการรับรองจากผู้ประเมินค่าทรัพย์สินซึ่งได้รับความเห็นชอบจากสํานักงาน ซึ่งจัดทํารายงานการประเมินค่าทรัพย์สินที่กองทุนใช้อ้างอิงในการลงทุนในทรัพย์สินดังกล่าว(ข) ข้อมูลเกี่ยวกับการวิเคราะห์ความไวต่อการเปลี่ยนแปลง (sensitivity analysis) โดยผ่านการตรวจสอบจากผู้สอบบัญชีหรือที่ปรึกษาทางการเงินที่ได้รับความเห็นชอบจากสํานักงานหรือบุคคลอื่นใดตามที่สํานักงานให้ความเห็นชอบ และข้อมูลเกี่ยวกับการวิเคราะห์ดังกล่าวมีการเปิดเผยสมมติฐานที่ใช้อ้างอิงอย่างชัดเจนและเข้าใจง่าย(6)( ในกรณีที่เป็นการนําเสนอตัวเลขประมาณการผลตอบแทนของกองทุนรวมตามข้อ 18(3) หรือ (4) ต้องเป็นไปตามหลักเกณฑ์ดังนี้(ก) แสดงในรูปอัตราเงินปันผล โดยข้อมูลที่ใช้ในการจัดทําอัตราเงินปันผลดังกล่าว ต้องมาจากประมาณการงบการเงินที่ผ่านการพิจารณาจากผู้สอบบัญชีที่ได้รับความเห็นชอบจากสํานักงานว่าสอดคล้องกับนโยบายการบัญชีและแนวปฏิบัติทางบัญชีตามที่สมาคมบริษัทจัดการลงทุนกําหนดโดยได้รับความเห็นชอบจากสํานักงาน(ข) ข้อมูลที่ใช้ในการประมาณการต้องเป็นข้อมูลที่คาดว่าจะเกิดขึ้นในรอบระยะเวลาใดระยะเวลาหนึ่งดังนี้1. รอบปีบัญชีที่มีการโฆษณาประมาณการดังกล่าว โดยอาจใช้ข้อมูลที่คาดว่าจะเกิดขึ้นในรอบระยะเวลาบัญชีถัดไปด้วยก็ได้ แต่ต้องไม่เกินหนึ่งรอบปีบัญชี2. รอบระยะเวลาสิบสองเดือนนับแต่วันที่คาดว่ากองทุนรวมดังกล่าวจะดําเนินการเสนอขายหน่วยลงทุนแล้วเสร็จ(ค) ในกรณีที่กองทุนรวมมีนโยบายการลงทุนในสิทธิการเช่า สิทธิสัมปทานสิทธิในการรับประโยชน์จากรายได้ในอนาคต หรือสิทธิตามสัญญาแบ่งรายได้ในอนาคตของกิจการโครงสร้างพื้นฐาน หรือสิทธิอื่นใดในทํานองเดียวกัน ต้องแสดงให้เห็นอย่างชัดเจนด้วยว่าตัวเลขประมาณการไม่รวมส่วนที่เป็นเงินคืนทุน(ง) ในกรณีที่กองทุนรวมได้รับการสนับสนุนรายได้หรือกําไรที่ไม่ได้เกิดจากการจัดหาผลประโยชน์ตามปกติธุรกิจ เช่น การประกันรายได้ เป็นต้น ต้องจําแนกให้เห็นอย่างชัดเจนด้วยว่าตัวเลขประมาณการผลตอบแทนประกอบด้วยผลตอบแทนจากการดําเนินงานและผลตอบแทนจากการสนับสนุนรายได้หรือกําไรดังกล่าวในอัตราเท่าใด(7) ต้องมีข้อความดังนี้ อธิบายประกอบตัวเลขประมาณการผลตอบแทนในอนาคต(ก) กรณีที่เป็นกองทุนรวมตามข้อ 18(2) ให้มีข้อความประกอบว่า "หากไม่สามารถลงทุนให้เป็นไปตามที่กําหนดไว้เนื่องจากสภาวะตลาดมีการเปลี่ยนแปลงไป ผู้ลงทุนอาจไม่ได้รับผลตอบแทนตามอัตราที่โฆษณาไว้"(ข) กรณีที่เป็นกองทุนรวมตามข้อ 18(3) ให้มีข้อความประกอบว่า "อัตราเงินปันผลดังกล่าวคํานวณจากราคาเสนอขายหน่วยลงทุน ณ ราคาที่ ..................บาท และจากอัตราการให้เช่าพื้นที่ ที่ .....................% ซึ่งเป็นเพียงการแสดงการประมาณการสําหรับรอบระยะเวลาบัญชี สิ้นสุด ณ วันที่......................................................และไม่อาจรับรองผลได้"(ค) กรณีที่เป็นกองทุนรวมตามข้อ 18(4) ให้มีข้อความประกอบว่า "อัตราเงินปันผลดังกล่าวคํานวณจากราคาเสนอขายหน่วยลงทุน ณ ราคาที่ ..............บาท และจากสมมติฐานว่า ..........(ให้ระบุสมมติฐานหลักที่ทําให้เกิดที่มาของรายได้ที่กองทุนรวมจะได้รับ เช่น อัตราการใช้กําลังการผลิต หรือสัดส่วนรายได้ที่กองทุนได้รับ หรืออัตราการให้บริการของกิจการโครงสร้างพื้นฐานนั้น)....... ซึ่งเป็นเพียงการแสดงประมาณการสําหรับรอบระยะเวลาบัญชี สิ้นสุด ณ วันที่ ............................................ และไม่อาจรับรองผลได้"ข้อมูลตามวรรคหนึ่ง (4) และข้อความตามวรรคหนึ่ง (7) ต้องแสดงอยู่ในหน้าเดียวกันกับข้อมูลตามวรรคหนึ่ง (2) และขนาดตัวอักษรของข้อมูลตามวรรคหนึ่ง (4) และข้อความตามวรรคหนึ่ง (7) ต้องมีความชัดเจนและไม่เล็กไปกว่าตัวอักษรปกติของข้อมูลส่วนใหญ่ในการโฆษณาข้อ 19/1( ในการนําเสนอตัวเลขประมาณการผลตอบแทนตามข้อ 19 วรรคหนึ่ง (6)ให้ผู้ประกอบธุรกิจนําเสนอตัวเลขประมาณการอัตราผลตอบแทนภายใน (internal rate of return)ควบคู่กันไปด้วยข้อ 20 การโฆษณากองทุนรวมมีประกัน ให้ผู้ประกอบธุรกิจแสดงข้อมูลเกี่ยวกับการประกันหรือผู้ประกันของกองทุนรวมดังกล่าวด้วยข้อ 20/1( การโฆษณากองทุนรวมที่ผู้ถือหน่วยลงทุนได้รับสิทธิประโยชน์ทางภาษีตามประกาศคณะกรรมการกํากับตลาดทุนว่าด้วยหลักเกณฑ์ในการจัดส่งหรือแจกจ่ายหนังสือชี้ชวนและการเสนอขายหน่วยลงทุน ต้องไม่เป็นการนําสิทธิประโยชน์ทางภาษีของกองทุนรวมดังกล่าวมาเป็นปัจจัยหลักในการโฆษณาในกรณีที่ผู้ประกอบธุรกิจใช้ข้อมูลเกี่ยวกับสิทธิประโยชน์ทางภาษีดังกล่าวมาเป็นส่วนหนึ่งในการอธิบายลักษณะหรือสาระสําคัญของกองทุนรวม รูปแบบและขนาดตัวอักษรที่ใช้ในการอธิบายต้องไม่มีลักษณะที่โดดเด่นเกินกว่าข้อมูลอื่นในการโฆษณานั้น รวมถึงต้องมีการอธิบายเงื่อนไขในการลงทุน และผลกระทบในกรณีที่มีการลงทุนไม่เป็นไปตามเงื่อนไขที่ผู้ลงทุนจะได้รับสิทธิประโยชน์ทางภาษีด้วยข้อ 21 การโฆษณาข้อมูลเกี่ยวกับการจ่ายเงินปันผลของกองทุนรวม ให้ผู้ประกอบธุรกิจแสดงข้อมูลเกี่ยวกับอัตราการจ่ายเงินปันผลและประวัติการจ่ายเงินปันผลในอดีตที่ผ่านมาย้อนหลังอย่างน้อยห้าปี โดยหากกองทุนรวมมีการจัดตั้งมาแล้วน้อยกว่าห้าปี ให้แสดงข้อมูลดังกล่าวตั้งแต่จัดตั้งกองทุนรวมข้อ 21/1( กรณีเป็นกองทุนรวมที่มุ่งเน้นลงทุนเพียงครั้งเดียวโดยถือทรัพย์สินที่ลงทุนไว้จนครบกําหนดอายุของทรัพย์สิน หรืออายุของรอบการลงทุนของกองทุนรวม หรือครบอายุของกองทุนรวม(buy & hold fund) โดยมีการกําหนดห้ามผู้ถือหน่วยลงทุนขายคืนหน่วยลงทุนในช่วงระยะเวลาใด ๆต้องจัดให้มีคําเตือนว่า "ผู้ลงทุนไม่สามารถขายคืนหน่วยลงทุนนี้ในช่วงเวลา*(ระบุ x วัน/เดือน/ปี)* ได้ดังนั้น หากมีปัจจัยลบที่ส่งผลกระทบต่อการลงทุนดังกล่าว ผู้ลงทุนอาจสูญเสียเงินลงทุนจํานวนมาก"ในกรณีที่กองทุนรวมตามวรรคหนึ่งมีการโฆษณาข้อมูลเกี่ยวกับตัวเลขที่แสดงถึงประมาณการผลตอบแทนในอนาคตของกองทุนรวมตามข้อ 19 ด้วย คําเตือนตามวรรคหนึ่งต้องแสดงอยู่ในหน้าเดียวกันกับการโฆษณาข้อมูลดังกล่าว และขนาดตัวอักษรของคําเตือนต้องมีความชัดเจนและไม่เล็กไปกว่าตัวอักษรปกติของข้อมูลส่วนใหญ่ในการโฆษณาข้อ 22( การโฆษณาของกองทุนรวมที่ระบุว่าจะเลิกกองทุนหรือรับซื้อคืนหน่วยลงทุนอัตโนมัติเมื่อหน่วยลงทุนมีมูลค่าตามเป้าหมายที่กําหนด (trigger fund) ให้ผู้ประกอบธุรกิจจัดให้การโฆษณาข้อมูลเกี่ยวกับกองทุนรวมดังกล่าวเป็นไปตามหลักเกณฑ์ดังต่อไปนี้(1) มีคําเตือนดังนี้(ก) มูลค่าหน่วยลงทุนเป้าหมายไม่ใช่การรับประกันผลตอบแทนจากการลงทุน(ข)( ในกรณีที่โครงการจัดการกองทุนรวมกําหนดห้ามผู้ถือหน่วยลงทุนขายคืนหน่วยลงทุน ในช่วงระยะเวลาใด ๆ ต้องจัดให้มีคําเตือนว่า "ผู้ลงทุนไม่สามารถขายคืนหน่วยลงทุนนี้ในช่วงเวลา*(ระบุ x วัน/เดือน/ปี)* ได้ ดังนั้น หากมีปัจจัยลบที่ส่งผลกระทบต่อการลงทุนดังกล่าว ผู้ลงทุนอาจสูญเสียเงินลงทุนจํานวนมาก"(2) ไม่มีข้อความใด ๆ ที่ทําให้ผู้ลงทุนเข้าใจว่ามูลค่าหน่วยลงทุนซึ่งกําหนดเป็นเป้าหมายนั้นเป็นอัตราผลตอบแทนภายในระยะเวลาที่กําหนด (3) ไม่ใช้คําว่า "ผลตอบแทน" เพื่อสื่อถึงมูลค่าหน่วยลงทุนซึ่งกําหนดเป็นเป้าหมาย (4) ในกรณีที่มีการกําหนดมูลค่าหน่วยลงทุนเป้าหมายเป็นอัตราร้อยละ มูลค่าดังกล่าวต้องสอดคล้องกับระยะเวลาเป้าหมายที่กําหนดด้วย เช่น กําหนดระยะเวลาเป้าหมายภายในหกเดือนต้องใช้ตัวเลขที่เป็นอัตรา X% สําหรับระยะเวลาหกเดือน เป็นต้น (5) มีข้อความอธิบายเกี่ยวกับการดําเนินการเมื่อหน่วยลงทุนมีมูลค่าไม่เป็นไปตามเป้าหมายภายในระยะเวลาที่กําหนด เช่น การเลิกกองทุนรวมและโอนเงินค่าขายคืนหน่วยลงทุนเข้าบัญชีของผู้ถือหน่วยลงทุน เป็นต้น(6) การโฆษณาข้อมูลเกี่ยวกับความสําเร็จของกองทุนรวม ผู้ประกอบธุรกิจสามารถนําเสนอข้อมูลในรูปแบบกองทุนเดียวหรือหลายกองทุน หรือแยกตามประเภทหรือนโยบายการลงทุนของกองทุนรวม หรือระบุเป็นช่วงระยะเวลา โดยต้องระบุข้อมูลเกี่ยวกับจํานวนกองทุนรวมทั้งหมดซึ่งอยู่หรือเคยอยู่ภายใต้การจัดการที่สอดคล้องกับข้อมูลที่นําเสนอดังกล่าวและข้อมูลเพิ่มเติมดังนี้ (ก) จํานวนกองทุนรวมที่ถึงเป้าหมายภายในกําหนดเวลาการลงทุน (ข) จํานวนกองทุนรวมที่ถึงเป้าหมายแต่เกินกว่ากําหนดเวลาการลงทุน (ค) จํานวนกองทุนรวมที่ยังไม่ถึงเป้าหมายแต่อยู่ภายในกําหนดเวลาการลงทุน (ง) จํานวนกองทุนรวมที่ยังไม่ถึงเป้าหมายและเกินกว่ากําหนดเวลาการลงทุน ทั้งนี้ ข้อมูลดังกล่าวต้องมีรูปแบบและขนาดตัวอักษรที่ไม่เล็กกว่าขนาดตัวอักษรส่วนใหญ่ในโฆษณาข้อ 22/1( การโฆษณาของกองทุนรวมที่ระบุรายการทรัพย์สินที่จะลงทุนหรือสัดส่วนการลงทุนในทรัพย์สินดังกล่าว ผู้ประกอบธุรกิจจะจัดให้มีข้อความสงวนสิทธิให้บริษัทจัดการสามารถเปลี่ยนแปลงทรัพย์สินที่ลงทุนหรือสัดส่วนการลงทุนได้ต่อเมื่อเป็นไปตามเงื่อนไขโดยครบถ้วนดังต่อไปนี้ (1) มีเหตุอันควรเชื่อได้ว่าอาจเกิดสถานการณ์ที่จะทําให้บริษัทจัดการจําเป็นต้องเปลี่ยนแปลงทรัพย์สินหรือสัดส่วนการลงทุนเพื่อรักษาผลประโยชน์ของผู้ลงทุนเป็นสําคัญ(2) มีการระบุข้อความประกอบการสงวนสิทธิว่า "บริษัทจัดการจะใช้ดุลพินิจในการเปลี่ยนแปลงทรัพย์สินที่ลงทุนหรือสัดส่วนการลงทุนได้ต่อเมื่อเป็นการดําเนินการภายใต้สถานการณ์ที่จําเป็นและสมควรเพื่อรักษาผลประโยชน์ของผู้ลงทุนเป็นสําคัญ โดยไม่ทําให้ความเสี่ยงของทรัพย์สินที่ลงทุนเปลี่ยนแปลงไปอย่างมีนัยสําคัญ"(3) การแสดงข้อความสงวนสิทธิและข้อความประกอบการสงวนสิทธิต้องอยู่ในหน้าเดียวกันกับการแสดงข้อมูลรายการทรัพย์สินที่จะลงทุนหรือสัดส่วนการลงทุน โดยขนาดตัวอักษรของข้อความดังกล่าวต้องมีความชัดเจนและไม่เล็กไปกว่าตัวอักษรที่ใช้ในการแสดงข้อมูลรายการทรัพย์สินหรือสัดส่วนการลงทุนนั้นความในวรรคหนึ่งให้ใช้บังคับเฉพาะกับกองทุนรวมดังต่อไปนี้ (1) กองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย หรือกองทุนรวมเพื่อผู้ลงทุนประเภทสถาบัน ตามประกาศคณะกรรมการกํากับตลาดทุนว่าด้วยหลักเกณฑ์การจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล (2) กองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษ ตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการจัดตั้งและจัดการของกองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษข้อ 22/2( มิให้นําความในข้อ 12 ข้อ 16(2) และข้อ 22(1) (ก) และ (5) มาใช้บังคับกับการโฆษณาที่มีข้อจํากัดด้านเวลาหรือพื้นที่สื่อในการโฆษณา โดยผู้ประกอบธุรกิจได้จัดให้มีคําเตือนว่า "กองทุนรวมนี้มีลักษณะเฉพาะและความเสี่ยงเฉพาะ ผู้ลงทุนควรทําความเข้าใจลักษณะ เงื่อนไขผลตอบแทนและความเสี่ยงของกองทุนรวมก่อนตัดสินใจลงทุน" ในการโฆษณาดังกล่าวหมวด 4ข้อกําหนดเฉพาะสําหรับการโฆษณาผลิตภัณฑ์ในตลาดทุนที่มีความเสี่ยงสูงหรือมีความซับซ้อน\_\_\_\_\_\_\_\_\_\_\_\_\_\_\_ข้อ 23 นอกจากการปฏิบัติให้เป็นไปตามข้อกําหนดในหมวด 2 และหมวด 3 แล้วให้ผู้ประกอบธุรกิจจัดให้การโฆษณาผลิตภัณฑ์ในตลาดทุนที่มีความเสี่ยงสูงหรือมีความซับซ้อนเป็นไปตามข้อกําหนดเฉพาะตามที่กําหนดในหมวดนี้ด้วยข้อ 24 การโฆษณาผลิตภัณฑ์ในตลาดทุนที่มีความเสี่ยงสูงหรือมีความซับซ้อนให้ผู้ประกอบธุรกิจแสดงข้อความอธิบายเกี่ยวกับผลิตภัณฑ์ในตลาดทุนดังกล่าวแก่ผู้ลงทุนในเรื่องดังต่อไปนี้(1) ปัญหาสภาพคล่องหรือข้อจํากัดการโอน (ถ้ามี)(2) ความเสี่ยงหรือความซับซ้อนที่สําคัญข้อ 25 การโฆษณาผลิตภัณฑ์ในตลาดทุนที่มีความเสี่ยงสูงหรือมีความซับซ้อนซึ่งมีปัจจัยอ้างอิง (underlying asset) และกําหนดเงื่อนไขการจ่ายผลตอบแทนโดยอ้างอิงกับปัจจัยอ้างอิงดังกล่าว ให้ผู้ประกอบธุรกิจแสดงข้อความอธิบายในเรื่องดังนี้เพิ่มเติมด้วย(1) การลงทุนในผลิตภัณฑ์ในตลาดทุนที่มีความเสี่ยงสูงหรือมีความซับซ้อนซึ่งมีปัจจัยอ้างอิง มีความแตกต่างจากการลงทุนในปัจจัยอ้างอิงโดยตรง จึงอาจทําให้ราคาของผลิตภัณฑ์ในตลาดทุนดังกล่าวมีความผันผวนแตกต่างจากราคาของปัจจัยอ้างอิงได้(2) ผู้ลงทุนควรทําความเข้าใจเงื่อนไขการจ่ายผลตอบแทนและความเสี่ยงที่เกี่ยวข้องก่อนทําการลงทุนข้อ 26 ให้ผู้ประกอบธุรกิจจัดให้มีคําเตือนแก่ผู้ลงทุนถึงความจําเป็นในการขอคําแนะนําเพิ่มเติมจากผู้ประกอบธุรกิจก่อนทําการลงทุนข้อ 27 ในกรณีที่เป็นการโฆษณาผลิตภัณฑ์ในตลาดทุนที่มีความเสี่ยงสูงหรือมีความซับซ้อนดังต่อไปนี้ ให้ผู้ประกอบธุรกิจแสดงข้อมูลเกี่ยวกับผลกระทบหากมีสถานการณ์ในเชิงลบอย่างมากที่สุดเกิดขึ้น (worst case scenario) ด้วย ทั้งนี้ ตามที่ปรากฏในหนังสือชี้ชวนและเอกสารสรุปข้อมูลสําคัญของผลิตภัณฑ์ในตลาดทุน (factsheet)(1) หน่วยลงทุนของกองทุนรวมที่เสนอขายต่อผู้ลงทุนที่มิใช่รายย่อย ตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการจัดตั้ง จัดการและลงทุนของกองทุนรวมที่เสนอขายต่อผู้ลงทุนที่มิใช่รายย่อย ซึ่งมีนโยบายการลงทุนในสัญญาซื้อขายล่วงหน้ามากกว่าร้อยละหนึ่งร้อยของมูลค่าทรัพย์สินสุทธิของกองทุนรวม(2) ตราสารด้อยสิทธิเพื่อนับเป็นเงินกองทุน ตามประกาศคณะกรรมการกํากับตลาดทุนว่าด้วยการเสนอขายตราสารด้อยสิทธิเพื่อนับเป็นเงินกองทุนของธนาคารพาณิชย์หมวด 5การส่งเสริมการขายผลิตภัณฑ์ในตลาดทุน\_\_\_\_\_\_\_\_\_\_\_\_\_ข้อ 28( เพื่อให้การจัดให้มีการส่งเสริมการขายเป็นไปตามข้อ 48 แห่งประกาศมาตรฐานการประกอบธุรกิจ ให้ผู้ประกอบธุรกิจจัดให้การส่งเสริมการขายเป็นไปตามหลักเกณฑ์ดังต่อไปนี้ (1) กรณีเป็นผลิตภัณฑ์ในตลาดทุนที่ออกโดยกองทุนรวม ให้เป็นไปตามที่สมาคมบริษัทจัดการลงทุนกําหนดโดยได้รับความเห็นชอบจากสํานักงาน (2) กรณีเป็นผลิตภัณฑ์ในตลาดทุนนอกเหนือจาก (1) ให้เป็นไปตามหลักเกณฑ์ที่กําหนดในหมวดนี้ข้อ 29 ในกรณีที่ผู้ประกอบธุรกิจเข้าร่วมในการจัดงานมหกรรม ให้ผู้ประกอบธุรกิจแจ้งแก่ผู้จัดงานทราบถึงขอบเขตการจัดให้มีการส่งเสริมการขายที่ผู้ประกอบธุรกิจสามารถดําเนินการได้ รวมทั้งปฏิเสธไม่เข้าร่วมการส่งเสริมการขายของผู้จัดงานที่ไม่เป็นไปตามข้อกําหนดที่ผู้ประกอบธุรกิจต้องปฏิบัติข้อ 30 การจัดให้มีการส่งเสริมการขาย ให้ผู้ประกอบธุรกิจปฏิบัติให้เป็นไปตามหลักเกณฑ์ดังต่อไปนี้(1) จํานวนของสมนาคุณต้องมีอย่างเพียงพอสําหรับผู้ลงทุนที่ใช้บริการหรือลงทุนตามเงื่อนไขที่ผู้ประกอบธุรกิจกําหนด(2) ผู้ลงทุนที่ใช้บริการหรือลงทุนตามเงื่อนไขเดียวกันต้องมีสิทธิได้รับของสมนาคุณเท่าเทียมกัน(3) กําหนดระยะเวลาในการจัดให้มีการส่งเสริมการขายไม่น้อยกว่าสิบห้าวันเว้นแต่เป็นการส่งเสริมการขายสําหรับการเสนอขายผลิตภัณฑ์ในตลาดทุนเป็นครั้งแรก (IPO)หรือเป็นการส่งเสริมการขายในการจัดงานมหกรรมที่มีผู้ประกอบธุรกิจหลายรายเข้าร่วมและผู้ประกอบธุรกิจไม่มีส่วนเกี่ยวข้องกับผู้จัดงาน(4) ของสมนาคุณมีมูลค่าไม่เกินกว่าที่กําหนดตามข้อ 31ข้อ 31 มูลค่าของสมนาคุณ ให้เป็นไปตามหลักเกณฑ์ดังต่อไปนี้(1)( ยกเลิก(2) มูลค่าของสมนาคุณสําหรับการส่งเสริมการขายหุ้นหรือผลิตภัณฑ์ในตลาดทุนที่ซื้อขายในตลาดหลักทรัพย์แห่งประเทศไทย ให้เป็นไปตามที่สมาคมบริษัทหลักทรัพย์ไทยกําหนด(3)( ยกเลิก(4) มูลค่าของสมนาคุณสําหรับการส่งเสริมการขายตราสารหนี้ ต้องไม่เกินร้อยละ 0.2 ของมูลค่าการลงทุนขั้นต่ําสําหรับผู้ลงทุนแต่ละราย ทั้งนี้ ในกรณีที่ของสมนาคุณเป็นอัตราดอกเบี้ยหรืออัตราผลตอบแทนเพิ่มเติมจากอัตราปกติของตราสารหนี้ ให้ถือเอามูลค่าดอกเบี้ยหรือผลตอบแทนเพิ่มเติมที่จะได้รับตลอดอายุของตราสารหนี้นั้นเป็นมูลค่าของสมนาคุณ(5) มูลค่าของสมนาคุณสําหรับการเปิดบัญชีซื้อขายผลิตภัณฑ์ในตลาดทุนที่ไม่มีเงื่อนไขให้ผู้ลงทุนต้องทําการซื้อขายหรือลงทุนตามจํานวนขั้นต่ําภายในระยะเวลาที่ผู้ประกอบธุรกิจกําหนด ต้องไม่เกินสองร้อยบาท(6)( มูลค่าของสมนาคุณสําหรับการส่งเสริมการขายสัญญาซื้อขายล่วงหน้าให้เป็นไปตามที่คณะกรรมการชมรมผู้ประกอบธุรกิจสัญญาซื้อขายล่วงหน้า สมาคมบริษัทหลักทรัพย์ไทยกําหนดข้อ 32 การส่งเสริมการขายที่เป็นการจัดกิจกรรมในลักษณะดังต่อไปนี้ผู้ประกอบธุรกิจอาจไม่ถือปฏิบัติตามข้อกําหนดในข้อ 30 ก็ได้ ทั้งนี้ ต้องไม่มีเจตนาเลี่ยงการปฏิบัติตามข้อ 30(1) การจัดกิจกรรมให้ผู้ลงทุนแข่งขันลงทุนโดยมีการให้ความรู้เกี่ยวกับการลงทุนแก่ผู้ลงทุนตลอดระยะเวลาที่จัดกิจกรรม เพื่อให้เกิดความเข้าใจเกี่ยวกับการลงทุนที่เหมาะสม และสิทธิประโยชน์ของผู้ลงทุน(2) การให้ของขวัญในโอกาสอันเป็นประเพณีที่ถือปฏิบัติกันโดยทั่วไป(3) การจัดกิจกรรมสันทนาการหรือให้ความบันเทิงแก่ลูกค้าในโอกาสต่าง ๆเพื่อสร้างความสัมพันธ์อันดีหรือแสดงความขอบคุณแก่ผู้ลงทุนข้อ 33( ในการส่งเสริมการขายผลิตภัณฑ์ในตลาดทุน ให้ผู้ประกอบธุรกิจปฏิบัติตามประกาศของสมาคมที่ได้รับความเห็นชอบจากสํานักงาน ดังต่อไปนี้ด้วย(1) ในกรณีที่เป็นหุ้นหรือผลิตภัณฑ์ในตลาดทุนที่ซื้อขายในตลาดหลักทรัพย์แห่งประเทศไทย ให้ปฏิบัติตามประกาศสมาคมบริษัทหลักทรัพย์ไทยว่าด้วยการจัดกิจกรรมส่งเสริมการขายของบริษัทสมาชิก (2) ในกรณีที่เป็นสัญญาซื้อขายล่วงหน้า ให้ปฏิบัติตามแนวทางของสมาคมบริษัทหลักทรัพย์ไทยในส่วนที่เกี่ยวกับประกาศคณะกรรมการชมรมผู้ประกอบธุรกิจสัญญาซื้อขายล่วงหน้าว่าด้วยวงเงินการจัดกิจกรรมส่งเสริมการซื้อขายสัญญาซื้อขายล่วงหน้าหมวด 6บทเฉพาะกาล\_\_\_\_\_\_\_\_\_\_\_\_\_\_\_ข้อ 34 ในกรณีที่การโฆษณาผลิตภัณฑ์ในตลาดทุนของผู้ประกอบธุรกิจซึ่งใช้โฆษณาอยู่ในวันที่ประกาศนี้มีผลใช้บังคับ ยังไม่มีข้อความที่เป็นคําเตือนตามที่กําหนดไว้ในข้อ 12ให้ผู้ประกอบธุรกิจดําเนินการปรับปรุงหรือแก้ไขให้การโฆษณาดังกล่าวมีข้อความที่เป็นคําเตือนตามที่กําหนดภายในโอกาสแรกที่สามารถทําได้ แต่ต้องไม่เกินกว่าวันที่ 31 ธันวาคม พ.ศ. 2558ประกาศ ณ วันที่ 1 เมษายน พ.ศ. 2558(นายวรพล โสคติยานุรักษ์)เลขาธิการสํานักงานคณะกรรมการกํากับหลักทรัพย์และตลาดหลักทรัพย์